నాగలాపురం మండలం

నాగలాపురం మండలం, ఆంధ్రప్రదేశ్ రాష్ట్రంలోని తిరుపతి జిల్లా 34 మండలాల్లో ఇది ఒకటి. ఇది శ్రీకాళహస్తి రెవెన్యూ డివిజన్ ఒక భాగం. ఈ మండలం చిత్తూరు జిల్లాలో భాగంగా ఉండేది, 2022 ఏప్రిల్ 4న కొత్తగా ఏర్పడిన తిరుపతి జిల్లాలో భాగంగా చేర్చబడింది. మండల కేంద్రం అయిన నాగలాపురం సమీప పట్టణమైన ఉత్తుకోటై (తమిళనాడు) నుండి 12 కి.మీ. దూరంలో, తిరుపతికి 70 వాయవ్యంగా కి.మీ. దూరంలో ఉంది.

 మండల గణాంకాలు 
2001 భారత జనాభా లెక్కలు ప్రకారం మండలంలోని జనాభా మొత్తం 33,886.అందులో పురుషులు 16,778 మంది కాగా, - స్త్రీలు 17,108 మంది ఉన్నారు. అక్షరాస్యత రేటు మొత్తం 	63.58% - పురుషులు అక్షరాస్యత రేటు  74.35% - స్త్రీలు అక్షరాస్యత రేటు  53.18%

 మండలం లోని గ్రామాలు 

 రెవెన్యూ గ్రామాలు 
 సదాశివ శంకరాపురం
 బీర కుప్పం
 త్రిపురాంతకపురం కోట
 కడివీడు
 వెల్లూరు
 కృష్ణాపురం
 కలంజేరి
 నాగలాపురం
 వెంబాకం
 బైటకొడియంబేడు
 కారణి
 సురుటుపల్లి

 రెవెన్యూయేతర గ్రామాలు 

 సుబ్బా నాయుడు కండ్రిగ
 అచ్ఛమ నాయుడు కండ్రిగ

చిన్నాపట్టు
బుగ్గ 

 చరిత్ర 
15వ శతాబ్దంలో విజయనగర మహాసామ్రాజ్య చక్రవర్తి తుళువవంశానికి చెందిన శ్రీకృష్ణదేవరాయలు తన తల్లి నాగలాంబ (గాజులవారి ఆడపడచు) జన్మించిన హరిగండపురం అనే గ్రామాన్ని, తానూ చిన్నతనం గడిపిన ఆ గ్రామాన్ని, తమ తల్లి పేర అభివృద్ధి చేయడంతో అప్పటినుండి ఈ పట్టణానికి నాగలాంబపురం, నాగలాపురం అని పేరు వచ్చింది. అంతేకాకుండా, ఇది విజయనగర సామ్రాజ్య కాలం నాటి నిర్మాణాలతో కూడిన చారిత్రక, ఆధ్యాత్మిక ప్రాధాన్యత కలిగిన ప్రాంతం. ఇది నాగేశ్వరస్వామి ఆలయం,  శ్రీ వేదనారాయణస్వామి దేవాలయం వంటి ఎన్నో చారిత్రక దేవాలయాలకు ప్రసిద్ధి చెందిన ప్రాంతం.

 మూలాలు 

 వెలుపలి లంకెలు